বর্ষা মৌসুমের আগে এবারো ঝুঁকিমুক্ত হচ্ছে না রাঙামাটির সড়ক যোগাযোগ ব্যবস্থা। দুর্যোগ মুহূর্তে মন্ত্রণালয় থেকে গতবারের মতোই সর্বাত্মক সাপোর্ট দেওয়া হবে বলে জানানো হয়েছে। অথচ জুনের আগেই ক্ষতিগ্রস্ত সড়কের ১২৮টি স্থানে স্থায়ী মেরামত ও পুনর্নির্মাণ কাজ করতে ব্যাপক ‘দৌড়ঝাঁপ’ করে রাঙামাটি সড়ক ও জনপথ বিভাগ। দফতরটি গত ১৬ এপ্রিল ১৭০ কোটি টাকার ডিপিপি সাবমিট করে সড়ক পরিবহন ও সেতু মন্ত্রণালয়ে। কিন্তু মন্ত্রণালয় থেকে অর্থছাড় না হওয়ায় কাজে হাত দেওয়া যাচ্ছে না।